Jean-Yann Bérbôn

Huset Bérbôn

* Hortense Mireille-Bérbôn (kone)
* Adélaïde Bérbôn (datter)
* Marjolaine Bérbôn (datter)
* Placide Bérbôn (datter)
* Candide Bérbôn (sønn)
* Nicodème Bérbôn (sønn)
* Évariste Bérbôn (sønn)

**Jean-Yann Bérbôn** var første greve av La Fèrre, et grevskap innenfor Téer, Droumand. Han var grunnleggeren av huset Bérbôn, og mannen som fikk Bérbôn-sverdet til å gå i arv i familien Bérbôn gjennom generasjoner. Sverdet hadde blitt delt i seks, og var en evig påminnelse til familien at sverdet hadde bragt familien i den stillingen de nå var i – gjemt i graven under Château de Bérbôn.

## ***Biografi***

### **Tidlig liv**

Født som tredje barn av en juvelér og hans kone, Jean-Yann var oversett av faren – men elsket av moren. Allikevel hadde en kvinne – til og med i Tussarix – lite å si på 1400-tallet under Andre Æra. Hennes følelser hadde lite av betydning, så Jean-Yann ver mer opptatt av å bli en juvelér som sin eldste bror.

Som yngste bror hadde han allikevel liten sjanse for å bli en. Han måtte finne seg en annen form for beskjeftigelse, hvilket han også gjorde. Hans eldste bror, Barthélémy, tok etter deres far og ble en juvelér; Aldric-Corentin var klok nok til å velge en rolle som geistlig – i denne stillingen trengte han ikke å jobbe, og trengte kun å kreve inn tiende og utføre bønner.

### **Tjeneste i hæren**

Jean-Yann valgte å gå inn i hæren og kjempe for sin monark. Her ble han trent i fekting og strategi på slagmark. Det var også i hæren at man ble oppmerksom på hans evne til å temme lys. Hans overordnede, marki de Nôbréb, var ikke den rette til å lære ham å temme lys – men han var den eneste lystemmeren i armeen som var plassert i Droumand på det tidspunktet.

Som én av få temmere i hæren, ble Jean-Yann lagt merke til. Blant disse var en kvinne som bar navnet Hortense Mireille, en annen lystemmer. De to utviklet et forhold sammen, og det tok ikke lang tid før de var forlovet – og enda kortere tid før de var gifte. Som et gift par fikk de to en høyere inntekt fra hæren, og med Hortenses vyer, sparte de masse penger og levde på hærens ressurser. Etter å ha spart for flere måneder kunne de kjøpe en herregård i nærheten av Bérbôn.

I 1509 ble Jean-Yann og hans kone adlet til herskere av La Fèrre, for å ha bidratt i slaget om Le Crêpe, og kort tid etter etablerte de huset Bérbôn.

### **Utviding av land**

Det var en kjent sak at Jean-Yann brukte makt og manipulasjon til å få det som han ville – grunnet hans opphav, og ønsket om å bli noe større enn hans familie noen gang hadde vært. Familien Bérbôn eide grevskapet La Fèrre, og Jean-Yann lot ikke muligheten gå fra seg til å øke sine egne landegrenser. Huset Bérbôn vokste seg sterke, og snart også veldig rike.

### **Død**

Men under slaget om La Fèrre i 1532, møtte Jean-Yann sin bane. Han kjempet mot major de Nôbréb og hans løytnanter i kampen om et større landområde. Majoren var del av storfyrstens garde, og handlet på hans vegene – og derfor var også denne tilstedeværende. Under angrepet, gikk Jean-Yann til nærangrep på angriperne. Han var ikke forventet på angrepet som fulgte, og sverdet ble knust i seks biter.

### **Arv**

Tross døden av Jean-Yann, klarte noen av slagmarkens åtselgribber å finne bitene og bringe dem tilbake til hans familie. Sverdet ble derfor lagt i graven til Jean-Yann – hans kropp var blitt brent på et bål i Fréeyeau, men asken var blitt returnert slik at familien kunne gravlegge ham.

## ***Trivia***

1. *Yann* er egentlig en variant av *Jean*
	* Navnet blir dermed *Jean-Jean* eller *Yann-Yann*
2. Jean-Yanns etternavn, *Bérbôn*, er avledet av navnet *Bourbon*